**בטי שמואלי, נולדה בשנת 1939,**

**בעיר סטרה/זגורה בבולגריה**

**עלתה לארץ בשנת 1949 לבית עולים בפרדס חנה**

שמי בטי שמואלי. נולדתי בשנת 1939 בעיר סטרה/זגורה בבולגריה.

אני קרויה על שם סבתי שקראו לה רבקה.

שם משפחתי מההורים: אסא מצד אבא קטל מצד אמא. לאחר החתונה שמי שונה לשמואלי. יש לי אח אחד שגדול ממני ב-4 שנים.

ילדות:

בגיל שנתיים עברנו את השואה בבולגריה וגרשו אותנו מבתינו. בגיל 5 חזרנו לבתים שלנו. בשנת 1948 הייתה המולה גדולה בבית, זכור לי לילה אחד שכל המשפחה ישבנו מסביב לרדיו לשמוע את ההודעה מהאום על הקמת מדינת ישראל.

בבולגריה הייתי בגן נוצרי שהגננות היו נזירות. שרנו שם וגם בבית שירים בבולגרית. גדלתי במשפחה טובה ומפרגנת.

התנועה הציונית הייתה מאוד מפותחת בבולגריה ובשנת 1949 יצאה בכל חודש אונייה מנמל בוגרסט לישראל. תוך שנה לא נשארו יהודים מתוך 50,000 נשארו בודדים.

אנחנו עלינו באונייה בפברואר 1949 והגענו לנמל חיפה. משם העבירו אותנו לבית עולים בפרדס חנה ומשם עברנו לרמלה.

המעבר לארץ היה מאוד קשה. להתרגל לחיים חדשים זה לא היה קל ולימוד השפה העברית היה לא קל. את הילדים הקטנים שלא עברו בר מצווה לא לקחו לקיבוצים ואת הבוגרים יותר שלחו לקיבוצים. את אחי שלחו לכפר הנוער בן שמן.

גדלתי ברמלה, גרנו בצריף עשוי מעץ, שני חדרים לכל משפחה, שירותים בחצר עשוי מבור לא נוח, מקלחת דוש מים קרים. תמונות מהבר מצווה הבאנו קופונים שאותם יכולנו לקנות מצרכים לכבוד המסיבה ואכלנו כול המשפחה. הלכתי לתנועת הנוער השומר הצעיר ושם שרנו שירים בעברית.

התגייסתי לצבא בגיל 18,

הכרתי את בעלי ברמלה, כשהתחתנו הייתי בת 18 וחצי בשנת .1957 התחתנו בבית כנסת ספרדי. יש לי ארבעה ילדים הבת הבכורה בת שישים. הבן אחריה בן 58 ותאומים בני 47.

ביתי עדנה מנהלת חשבונות , רוני משפטן , יאיר מנכ"ל גדולים מהחיים וחווי סרטן ויהלי מורה לאומנות.

בסביבות גיל שלושים התחלתי לעבוד כגננת בבת ים עד שיצאתי לגמלאות. הרבה הורים מכירים אותי בעיר.

ובנוסף יש לי 9 נכדים, 4 נינים והם אצלי כל הזמן.

גידלתי משפחה יפה, אני נהנית מהנכדים והילדים. בחגים אנחנו יחד וזה גורם לשמחת חיים. בקרוב אהיה בת 80!

עיסוקיי העיקריים לאחר יציאתי לגימלאות: רכזת של מועדון הבוגרים בבת ים מבקרת ב- 3 מועדונים של ניצולים שונים ולומדת בכיתת ותיקים בבי"ס בית וגן דרכא.

קרה לי מקרה טראומטי: אחי היה חייל. בזמן בשרותו הצבאי הוא ניפגע וניפצע קשה בראש בפעולה בכינרת בשנת 1955 נגד הסורים. הוא היה היה פצוע קשה וזה הכניס את כל המשפחה לטראומה ומאז חיי המשפחה השתנו לגמרי. היה קשה להתמודד עם המצב החדש בבית אבל היו גם מקרים שמחים בכל זאת הוא הקים משפחה טובה והיה אבא ל-5 ילדים ז"ל.

אני רוצה לציין שיהודי בולגריה מאוד אוהבים את בולגריה כי היא היתה המדינה היחידה שלא נתנה לקחת את היהודים למשרפות בפולין בזכות התנגדות העם הבולגרי ובזכות הכנסייה הנוצרית שתמכו והחביאו את היהודים ואנחנו היהודים אסירי תודה. עד היום מבקרים בבולגריה ויש לנו קשר חברי עדיין.